Opdalingen

Opdalingen var en avis som ble utgitt i Oppdal i Trøndelag. De siste årene hadde Opdalingen papirutgave onsdag og fredag. 11. september 2020 ble det kjent at Opdalingen og Polaris Media kjøpte minimum 51 prosent av konkurrenten OPP, som hadde slitt økonomisk de siste årene før dette. Avisene ble slått sammen fra 1. januar 2021. Den sammenslåtte avisa videreførte navnet OPP.

Opdalingen ble grunnlagt og eid av Knut H. Dørum, som ble den første redaktøren og Ivar Fjøsne, som ble forretningsfører, i 1934. Redaktørstillingen ble ikke heltidsstilling før i 1984 da Ove Karlsvik ble ansatt.

Fjøsnes bror Melchior Fjøsne overtok hans eierandel og oppgaver i 1937. I 1967 solgte Melchior Fjøsne sin eierandel til Martin Iversen på Aksidenstrykkeriet på Sunndalsøra for  kroner. I 1972 kjøpte Iversen den andre eierandelen av Knut H. Dørum for samme pris.

Norsk Arbeiderpresse kom inn som eiere i 1977, gjennom Aura Avis i Sunndal. Opdalingen er senere blitt skilt ut som et eget selskap i A-pressen, senere Amedia. I 2015 kjøpte Polaris Media de tre avisene Opdalingen, Malvik-Bladet og Stjørdalens Blad fra Amedia.

Avisa kom ut som ukeavis i begynnelsen, fra høsten 1937 endret avisa navnet til Nordmøringen og kom ut mandag og torsdag. I 1938 var Opdalingen tilbake og begge avisene fortsatte til 1942 da de la ned.

Opdalingen ble startet igjen i 1946 som torsdagsavis. Fra 1947 kom avisa ut tirsdag og fredag, men bare for en kort periode. Fra da av forsøkte en seg på nytt med tirsdags- og fredags-utgaver, men heller ikke denne gangen ble forsøket langvarig. Det ble gjort et nytt forsøk med to utgaver i 1971, og denne gangen gikk det bra. Fra 1986 kom avisa ut mandag, onsdag og fredag. I 2000 ble mandagsavisa erstattet med en tirsdagsavis, og i 2002 ble onsdagsavisa flyttet til torsdag for å møte konkurransen fra OPP. Fra 2016 utkom avisa onsdager og fredager.

Opdalingen hadde en meget svak periode rundt 1970–1971. Avisen kunne være helt uten eget redaksjonelt stoff. Avisen ble fylt opp av pressemeldinger, annet innsendt materiale og artikler hentet fra andre aviser. I 1972 ble Driva i Sunndal startet med Einar Sæter som redaktør. Driva definerte Oppdal som dekningsområde, og hadde fra 1973 en medarbeider i Oppdal. Konkurransen førte til at Opdalingen ble rustet opp og fikk en fast ansatt medarbeider. Trykkerieier Olav Snøfugl startet Oppdal og Rennebu Avis i 1980 men la ned allerede året etter. Adresseavisen opprettet eget lokalkontor i Oppdal i 2001.

 Andre aviser i Oppdalsføret
 Tænk selv, ukeavis fra 1904 laget av lærer Ole Hanssen. Avisa var håndskrevet og stensilert. 37 utgaver kom ut.
 Fjellposten, fra 1906, som lokalavis for Rennebu, Innset, Kvikne og Oppdal. I 1918 gikk Fjellposten inn i Søndre Trondhjems Amtstidende på Orkanger.
 Opdølen, etablert i 1923 av trelasthandler Olav Skjøtskift og skifergründer Olaf Skaslien. la ned i 1930
Dovregubben, i 1929 med undertittelen «Lokalblad for Opdal og tilstøtende bygder». Redaktører var Kaare Alstad og Magne Stuen. La ned i 1933.

 Ansvarlige redaktører 
 Lars Østraat 2019–2021 (konstituert)
 Truls Lereggen 2018–2019 (konstituert) 
 Tore Aasheim 2013–2018
 Mariell Tverrå Løkås 2009–2013
 Geir Olav Flåan 2008–2009 (konstituert)
 Willy Karlstrøm 2007–2008
 Randi Grete Kalseth 2006–2007
 Heidi Olsen 2004–2005
 Ove Karlsvik 1984–2003
 Inge Godtland 1979–1984
 Martin Iversen 1973–1978
 Knut H. Dørum 1934–1972

 Opplag 
Bekreftede netto opplagstall fra Mediebedriftenes Landsforening:Aviskatalogen, tall fra nettsidene til Mediebedriftenes Landsforening 
 2006: 
 2007: 
 2008: 
 2009: 
 2010: 
 2011: 
 2012: 
 2013: 
 2014: 
 2015: 
 2016: 
 2017: 

 Referanser 

 Kilder 
 Lars Gisnås: Hundre år i Oppdal. Oppdal, 2004
 OPP.no, 15. mars 2007

 Eksterne lenker 



Kategori:Aviser i Trøndelag
Kategori:Kultur i Oppdal
Kategori:Aviser etablert i 1934
Kategori:Aviser eid av Amedia
Kategori:Næringsliv i Oppdal